**APSTIPRINU**

Kuldīgas novada Sporta skolas direktors

\_\_\_\_\_\_\_\_\_\_A.Kimbors

2025.gada 1.septembrī

**„Noteikumi par izglītojamo profesionālās kompetences vērtēšanas kārtību”**

*Izdoti saskaņā ar Valsts pārvaldes iekārtas likuma*

*72.panta pirmo, trešo un ceturto daļu,*

*MK 2024.gada 23.jūlija noteikumiem Nr.495*

*“Noteikumi par valsts profesionālās ievirzes*

*izglītības standartu sportā” 19.punktu*

**I Vispārīgie jautājumi**

1. Noteikumi par izglītojamo profesionālās kompetences vērtēšanas kārtību ir iekšējais normatīvais dokuments, kas nosaka un regulē izglītojamo profesionālās kompetences vērtēšanas pamatprincipus, kritērijus, formas un organizāciju Kuldīgas novada Sporta skolā (turpmāk- izglītības iestāde).
2. Profesionālās kompetences vērtēšana ir informācijas ieguve par izglītojamā sniegumu vai sasniegto mācīšanās rezultātu. Vērtēšana ir neatņemama mācību procesa daļa, tās primārais mērķis - sniegt nepieciešamo informāciju, lai varētu uzlabot profesionālo kompetenci un mācīšanas rezultātu.

**II Izglītojamo profesionālās kompetences vērtēšanas pamatprincipi**

1. Profesionālās ievirzes izglītības programmas saturā iekļautās profesionālās kompetences apguves vērtēšanas pamatprincipi ir šādi:
   1. atklātības un skaidrības princips – plānotie sasniedzamie rezultāti un mācību snieguma vērtēšanas kritēriji izglītojamajiem ir zināmi un saprotami;
   2. prasmju vai praktiskuma princips – prioritāri kompetences vērtēt to praktiskā demonstrācijā;
   3. sistemātiskuma princips – mācību snieguma vērtēšanas pamatā ir sistēma, ko raksturo regulāru un pamatotu, noteiktā secībā veidotu darbību kopums:
      1. izglītības iestāde nosaka formatīvās vērtēšanas regularitātes nosacījumus,
      2. pedagogs atbilstošo konkrētā sporta veida specifikai un izglītojamo vecumam izstrādā uzdevumus, kritērijus, sasniedzamos mērķus (t.sk. sacensībām, nometnēm), kas tiks vērtēti formatīvi atbilstoši izglītības programmas īstenošanas plānojumam,
      3. izsakot mācību gada noslēguma vērtējumu, pedagogs ņem vērā  izglītojamā iegūtos formatīvos vērtējumus gada ietvaros,
      4. ja pedagogam nav iespējams novērtēt izglītojamā sniegumu, tad izglītības iestādes dokumentācijā šādu gadījumu fiksēšanai tiek lietots apzīmējums “nv” (nav vērtējuma);
   4. metodiskās daudzveidības princips – mācību snieguma vērtēšanai izmanto dažādus vērtēšanas veidus, formas un metodiskos paņēmienus;

3.5. objektivitātes princips – mācību snieguma vērtējums atspoguļo izglītojamā

sniegumu vērtēšanas brīdī attiecībā pret konkrētiem sasniedzamajiem

rezultātiem (zināšanas, izpratne, prasmes mācību jomā, caurviju prasmes),

ikviena izglītojamā sniegumam piemērojot līdzvērtīgus nosacījumus;

3.6. obligātuma princips–izglītojamajam nepieciešams iegūt vērtējumu visās prasībās, attiecīga sporta veida programmā;

3.7. izaugsmes princips – snieguma vērtēšanā, īpaši mācību posma noslēgumā,

tiek ņemta vērā individuālā mācību snieguma attīstība.

**III Izglītojamo profesionālās kompetences vērtēšanas veidi**

1. Formatīvā vērtēšana – nepārtraukta ikdienas mācību procesa sastāvdaļa, kas nodrošina izglītojamajam un pedagogam atgriezenisko saiti par izglītojamā tā brīža sniegumu attiecībā pret plānotajiem sasniedzamajiem rezultātiem. Formatīvā pieeja sniedz informāciju, kuru var izmantot mācīšanās uzlabošanai, lai pieņemtu pamatotu lēmumu par turpmākajiem izglītošanās procesa soļiem. Tā prasa abu iesaistīto pušu – gan pedagogu, gan izglītojamo – ieinteresētību un aktīvu, mērķtiecīgu darbību.
   1. Formatīvajā vērtēšanā ar vērtējumu “ieskaitīts” (“i”) vai “neieskaitīts” (“ni”) izsaka mācību sasniegumus, kuri novērtē izglītojamo iesaisti mācību procesā vai paveiktā apjomu atbilstoši izvirzīto mācību mērķu sasniegšanai atkarībā no tā, vai izglītojamā uzrādītie kontrolnormatīvu rezultāti un rezultativitātes kritēriju izpilde, atbilst vai neatbilst normatīvā akta prasībām par kārtību, kādā valsts finansē profesionālās ievirzes sporta izglītības programmas.
2. Diagnosticējošā vērtēšana – ar mērķi palīdzēt pedagogam izvērtēt izglītojamā mācīšanās stiprās un vājās puses un noskaidrot nepieciešamo atbalstu, lai efektīvi plānotu turpmāko mācību procesu.
   1. Diagnosticējošo vērtēšanu īsteno:
      1. pedagogs, lai noteiktu izglītojamā mācīšanās vajadzības un plānotu turpmāko mācīšanās procesu,
      2. izglītības iestādes vadība, lai pilnveidotu profesionālās ievirzes izglītības mācību saturu un sniegtu metodisko atbalstu izglītības iestādei mācību procesa nodrošināšanā.

**IV “Nav vērtējuma” lietošana formatīvajā vērtēšanā**

1. Ja pedagogam nav iespējams novērtēt izglītojamā sniegumu, tad šādu gadījumu fiksēšanai tiek lietots apzīmējums “nv” (nav vērtējuma).
   1. Pedagogs ir tiesīgs vērtēt izglītojamā profesionālo kompetenci ar “nv”, ja:
      1. Izglītojamais ir piedalījies teorijas testa pārbaudē, bet nav to nodevis;
      2. Izglītojamais nav ieradies uz treniņa nodarbību pārbaudes dienā.

**V Izglītojamo profesionālās kompetences vērtēšanas formas un organizācija**

1. Formatīvā vērtēšana tiek piemērota vērtējot:
   1. Teorijas zināšanas (drošība, medicīnas jautājumi, higiēna, sporta veida vēsture, noteikumi, Latvijas un pasaules sportistu sasniegumi, “godīga spēle” - mutiski vai testa veidā 1 reizi mācību gadā. Vērtējums “ieskaitīts” tiek saņemts, pareizi atbildot uz ne mazāk kā 50% jautājumu).
   2. Sacensības (piedalīšanās skaits atbilstoši normatīvo aktu prasībām).
   3. Kontrolnormatīvi mācību gada noslēgumā (izglītības iestādes izstrādāti vispārējās fiziskās sagatavotības (VFS) testi un/vai sporta veida federācijas izstrādāti speciālās fiziskās sagatavotības (SFS) testi. VFS ieskaitīts, ja sasniegta 40% no max punktu summas; SFS ieskaitīts, ja sasniegti vecuma grupai atbilstoši rezultāti).
   4. Nodarbību plānošanas un vadīšanas prakse. 1 reizi mācību gada laikā (“ieskaitīts” MT-3 - MT5 grupu izglītojamiem mācību nodarbības iesildīšanās vai atsildīšanās daļas vadīšana; sākot no MT-6 - SMP grupu izglītojamiem- galvenās daļas elementu vadīšana mācību gada laikā);
   5. Tiesāšanas prakse (sākot no MT-6, - SMP grupu izglītojamiem (treniņspēles sporta spēlēs/iekšējo sacensību vieglatlētikā, šahā, dambretē, galda tenisā, riteņbraukšanā 1 reizi mācību gadā “ieskaitīts” ja izglītojamais izprot tiesāšanas principus un zina, prot parādīt tiesneša žestus).
   6. Formatīvie vērtējumi par katru mācīšanās tēmu tiek fiksēti e-klasē, izmantojot pārbaudes darba metodiku.
   7. Formatīvos vērtējumus pedagogs fiksē E-klasē ne vēlāk kā 5 darba dienu laikā.
   8. Izsakot mācību gada noslēguma vērtējumu, pedagogs ņem vērā izglītojamā iegūtos formatīvos vērtējumus mācību gada ietvaros.
   9. Vērtējums “ieskaitīts” E-klasē tiek atspoguļots ar “i”, neieskaitīts ar “ni”, nav vērtējuma “nv”.

**VI Noslēguma jautājumi**

1. Ar iekšējiem noteikumiem „Noteikumi par izglītojamo profesionālās kompetences vērtēšanas kārtību” tiek iepazīstināti pedagogi un izglītojamie, kā arī izglītojamo vecāki.

Vērtēšanas kārtība stājās spēkā 2025.gada 1.septembrī.

Sagatavoja:

direktora vietniece mācību darbā Saila Jansone

26579494